ཤིན་ ཏུ་ཐུགས་མུག་ནས་ ཕྱག་
འཚལ་ཏེ་ད་ཅི་ལྟར་བྱས་ན་ངས་མཐར་ཐུག་པ་ཞིག་རྟོག་ཐུབ་ཞེས་གསོལ་པར། མཁའ་འགྲོ་མ་
2

རྒྱལ་གཤེན་མི་ལུས་བསམ་ལེགས་ཀྱི་མཛད་རྣམ་རགས་བསྡུས།
:.
་
རྣམས་ཀྱིས་བསླབ་པའི་ཕུགས་ནི་བཟང་ཟ་རིང་བཙུན་ཡིན་པས་དེ་ནི་མ་རྒྱུད་ཀྱི་མངའ་བདག་
ལགས་སོ། །བསྒོམ་པའི་གནས་ནི་རྒྱལ་བ་མཉེས་ཚལ་ཡིན་ཏེ་མ་རྒྱུད་ཀྱི་མཁའ་འགྲོའི་སྙིང་
གཏེར་ལགས་སོ། །གདམས་ངག་གི་རྩ་བ་ནི་མ་རྒྱུད་སངས་རྒྱས་རྒྱུད་གསུམ་ཡིན་ཏེ་མ་རྒྱུད་ཀྱི་
ཡང་སྙིང་ལགས་སོ། །ཞེས་གསུངས་སོ། །སྐབས་དེར་མི་ལུས་བསམ་ལེགས་དེ་ཉིད་བྱ་ཁྱུང་སུམ
གྲུས་པ་ཅིག་ཏུ་སྤྲུལ་ནས་མཁའ་འགྲོ་མ་རྣམས་ཀྱི་རྗེས་སུ་གཤེགས་ནས་དགའ་ལྡན་ལྷའི་གནས་
རིན་ཆེན་གཡུ་སྟེང་ཚལ་རྩེ་དྲུག་ལྷུན་གྱི་སྒང་གཡུ་ལུང་ཤེལ་བྲག་ཕུག་ཏུ་གསང་མཆོག་གསང་བའི་
དཀྱིལ་འཁོར་དུ་ཡུམ་བཟང་ཟ་ཀྱེ་མ་འོད་མཚོའི་ཆ་བྱད་དུ་བཞུགས། གསང་མཆོག་སངས་རྒྱས་
རྒྱུད་གསུམ་གྱི་དཀྱིལ་འཁོར་འབྱམས་ཡས་པ་ནམ་མཁའི་མཐའ་ལ་ཐུག་པ་འོད་དང་གཞལ་ཡས་
སུ་གྲུབ་པ་མངོན་དུ་ཤར། ལྷ་སུམ་བརྒྱ་དྲུག་ཅུ་གསལ་ལ་རགས་པ་ཚངས་རིས་རྒྱལ་པོ་བཞི་དང་
དཔལ་མགོན་དབལ་བོན་རྣམས་ཀྱིས་བར་ཆོད་སྲུང་བ་མཁའ་འགྱིང་རིགས་ལྔ་སྟོན་པ་མཛད་
བཟང་ཟ་ཀྱེ་མར་བཞེངས་པ་ནི་དབང་གི་སློབ་དཔོན་མཛད། བདེ་ཆེན་སངས་རྒྱས་ཡུམ་བཞིས་
ལས་ཀྱི་སློབ་དཔོན་མཛད། རོལ་པའི་ཚོགས་བདག་མ་ལ་སོགས་གནས་ཆེན་ཉེར་བཞིའི་སྲུང་མ་
རྣམས་ཀྱིས་ཚོགས་ཀྱི་ཡོ་བྱད་སྦྱར། གྲུབ་པ་བརྙེས་པའི་ལྷ་དང་རིགས་འཛིན་དཔག་ཏུ་མེད་
པས་བྱིན་རླབས་ ཏེ་དབང་བཞི་གནད་དང་བཅས་པ་རྫོགས་པར་བསྐུར། སངས་རྒྱས་རྒྱུད་
གསུམ་པ་ལེའུ་རྩིས་བྱང་དང་བཅས་པ་དབུགས་གཅིག་ནང་དུ་ཚར་གྱིས་གསུངས་ཏེ་མཐིང་གི་
བྱང་བུ་ལ་གསེར་གྱི་ཡི་གེ་བྲིས་པ་ཕྱག་ཏུ་གཏད་དོ། །དེ་ནས་སངས་རྒྱས་ཀྱིས་གསུང་པའི་དོན་
གཏན་ཚིགས་མ་ནོར་བར་ཐུགས་ལ་མཁྱེན་པར་བྱས་ནས་མི་ཡུལ་དུ་ལོག་སྟེ་རྒྱལ་བ་མཉེས་ཚལ་
དུ་སྒོམ་པ་ལ་བཞུགས་སོ། །དེ་ཡི་ཚེ་གནས་དེ་ཡི་གསང་བའི་མཁའ་འགྲོ་མ་རྣམས་ཀྱིས་འཇིག་
རྟེན་གྱི་ལྷ་འདྲེ་དང་གནས་ཆེན་ཉེར་བཞིའི་མཁའ་འགྲོ་ཐམས་ཅད་བསྐུལ་སྟེ་འཇིག་རྟེན་ཐམས་
ཅད་གཡོ་བ་ཙམ་བྱས་ཏེ་དམག་དང་ཐོག་མཚོན་མེ་ཆུ་ནད་ཀྱི་བུ་ཡུག་མི་སྙན་པའི་སྒྲ་དང་བཅས་
ཏེ་འཁོར་མང་པོ་བསྒྲལ། དེ་ཚེ་མི་ལུས་བསམ་ལེགས་ཉིད་ནམ་མཁའ་ལ་འཕགས་ཏེ་དཔག་
ཚད་གསུམ་གྱི་སྟེང་དུ་གསང་མཆོག་རྒྱལ་པོའི་སྐུ་རུ་སྤྲུལ་ནས་མཐའ་གནོན་རྒྱལ་བའི་གཤེན་
3

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ
བརྒྱད་དང་བཅས་པས་བར་སྣང་ལ་ཁྲོ་བོ་རོལ་བའི་གར་བཞི་བཅུ་རྩ་ལྔ་དང་ཁྲོ་མོ་རྔམ་པའི་བྲོ་
བཞི་བཅུ་རྩ་ལྔ་དང་རྟུལ་ཞུགས་རོལ་བའི་མཁའ་འགྲོའི་གླུ་བཞི་བཅུ་རྩ་ལྔ་བྱས་ནས་བཏུལ་བས་
མཁའ་འགྲོ་དང་ལྷ་འདྲེའི་ཚོ་འཕྲུལ་ཐམས་ཅད་ས་ལ་ལྷུང་ཏེ་རོ་ལྟར་མྱོས་པར་གྱུར་ནས་སྲོག་
སྙིང་ཕུལ་ཏེ་བཀའ་སྲུང་བྱེད་བའི་དམ་བཅས་ཏེ་དབང་དུ་བསྡུས་སོ། །སྐབས་དེར་དབུས་ཤར་
དང་བྱང་ནུབ་ལྷོ་རི་བཅས་ནས་ས་ཡི་ལྷ་མོ་དང་དྲི་ཟའི་རྒྱལ་པོ་དང་གནོད་སྦྱིན་དང་ཀླུ་དང་རྒྱལ་
པོ་དང་གཤིན་རྗེ་བཅས་ཀྱིས་སོ་སོའི་དངོས་གྲུབ་ཕུལ་ལོ། །དེ་ནས་མི་ལུས་བསམ་ལེགས་ཉིད་
དབུས་གསང་མཆོག་གི་རི་ལ་སྒྲུབ་པ་ལ་བཞུགས་སྐབས་ལྷ་སྲིན་སྡེ་བརྒྱད་རྣམས་ཀྱིས་མཆོད་པ་
ཕུལ་ཏེ་མོས་འདུན་བྱས་པ་དང་བྱ་དང་རི་དྭགས་གཅན་གཟན་རྣམས་ཀྱིས་ཀྱང་རྒྱུན་དུ་སྐོར་བ་
བྱེད་བཞིན་གནས་སོ། །དེ་ནས་རྒྱལ་འཁོར་རྣམས་ཀྱིས་མཇལ་བའི་སྐབས་མ་རྙེད་ནས་གཤེན་
དང་བློན་མཁྱེན་པ་ཅན་རྣམས་ཀྱིས་བྲག་ཕུག་གི་རྩ་བ་ནས་ཞུ་གསོལ་ཕུལ་བར་རྒྱལ་གཤེན་གྱིས་
ཁྱེད་རྣམས་དེ་ལྟར་གདུང་མི་དགོས་ངས་རྒྱུད་ཕྱི་ནང་གསང་གསུམ་གྱི་བཅའ་བ་མཛད་ནས་
ཐམས་ཅད་བདེ་ལ་འགོད་པར་འགྱུར་ཏེ་ཕྱི་ཡི་རྒྱལ་ཁམས་ནི་རྣམ་དག་པད་མ་གཡུང་དྲུང་གི་
ལུགས་དང་བསྟུན་ཏེ་ཁྲིམས་ནི་དྲང་སྲོང་ཐེག་པའི་ལུགས་སུ་སྐྱོངས། ནང་གི་རྒྱལ་ཁམས་
མ་ནི་
ཀུན་གསལ་བྱམས་མ་ཆེན་མོ་འབུམ་གྱི་ལུགས་དང་བསྟུན་ནས་ཁྲིམས་ནི་གཡུང་དྲུང་སེམས་
དཔའི་ལུགས་སུ་སྐྱོངས། གསང་བ་རྒྱལ་པོའི་ཕོ་བྲང་ནི་ཐུགས་རྗེ་ཉི་མ་གསང་མཆོག་དཀྱིལ་
འཁོར་གྱི་ལུགས་སུ་བཅས་ནས་ཁྲིམས་ནི་ཨ་དཀར་ཐེག་པའི་ལུགས་དང་བསྟུན་ནས་སྐྱོངས།
ཞེས་རྒྱལ་པོས་བ་ག་ཀློང་གི་ལུགས་ནས་བཀའ་ཡི་ཆོད་པ་དེ་གསུངས་བྱུང་བས་འཁོར་རྣམས་ལ་
ལྷ་སྲིན་གྱིས་སྡོང་བཏབ་ཏེ་ལོ་གསུམ་དུ་སྒྲུབ་པས་ཡུལ་གྱི་མིང་ལ་རྒྱལ་མཁར་བ་ཆོད་ཅེས་གྲགས་
སོ། །རྒྱལ་པོ་ཉིད་དགོངས་པ་ལ་ཐང་གཅིག་མི་གཡོ་བར་བཞུགས་དབུས་ཀྱི་ཕོ་བྲང་ན་གནས་པ་
རྣམས་ཀྱིས་མ་རྒྱུད་བོན་གྱི་འཁོར་ལོ་བསྐོར། ཤར་རི་ལ་བཞུགས་པ་རྣམས་ཀྱིས་ཡོངས་སུ་དག་
པའི་རྗེས་སུ་འབྲང་ཏེ་ལྟ་བ་ཆེན་པོར་འཆད་སྒོམ་བྱས། བྱང་རི་ལ་བཞུགས་པ་རྣམས་ཀྱིས་སྟག་
ལ་མེ་འབར་གྱི་རྗེས་སུ་འབྲང་ཏེ་རྫུ་འཕྲུལ་ཆེན་པོའི་བོན་ལ་སྒྲུབ་པ་བྱས། ནུབ་རི་ལ་བཞུགས་པ་

རྒྱལ་གཤེན་མི་ལུས་བསམ་ལེགས་ཀྱི་མཛད་རྣམ་རགས་བསྡུས།
རྣམས་ཀྱིས་དྲང་སྲོང་རྒྱལ་བའི་རྗེས་སུ་འབྲང་ཏེ་མཚན་ཉིད་སྡེ་ལྔའི་བོན་ལ་འཆད་བསམ་བྱས།
ལྷོ་རི་ལ་བཞུགས་པ་རྣམས་ཀྱིས་གསང་འདུས་ཀྱི་རྗེས་སུ་འབྲང་ཏེ་ སྒྲུབ་པ་ཆེན་པོའི་བོན་ལ་
འཆད་ཉན་བྱས། ནང་འཁོར་རྣམས་ཀྱིས་ཡེ་ཤེས་སྙིང་པོའི་རྗེས་སུ་འབྲང་ཏེ་སྤྱོད་པ་ཟབ་མོའི་
དོན་ལ་གནས། ཕྱི་འཁོར་བ་རྣམས་ཀྱིས་གཡུང་དྲུང་སེམས་དཔའི་རྗེས་སུ་འབྲང་ཏེ་རིག་གནས་
ལ་བསླབ་པ་བྱས་ཏེ་རྒྱལ་ཁྲིམས་བོན་ཁྲིམས་སུ་བསྐྱངས་སོ། །བསམ་ལེགས་ཉིད་ལོ་ལྔ་བཅུ་ལ་
གཞི་ཡི་གདར་ཤ་བཅད་དེ་བསྒོམས་པས་འཁོར་རྣམས་ལ་ཞལ་བསྟན་ཏེ་དབང་བཞི་རྫོགས་པ
བསྐུར། གཞི་ཡེ་སངས་རྒྱས་པའི་རྒྱུད་བཤད་དེ་འཁོར་གྱུར་ཐམས་ཅད་ལ་བོན་ཐེག་ཆེན་མཆོག་
གི་དངོས་གྲུབ་ཐོབ། དེ་ནས་ཡང་ལོ་ལྔ་བཅུ་ལ་ལམ་ལ་གཏིང་དཔག་བཅད་དེ་བསྒོམས་ནས་
ལྗོངས་ཡངས་པ་ཅན་སོགས་ལ་ཚོགས་འཁོར་ཆེན་པོ་བསྐོར། བསམ་ལེགས་ཉིད་དཔག་ཚད་ཀྱི་
ཐམས་ཅད་སྤྱན་དྲངས་ཚོགས་བསགས། ལམ་མངོན་སངས་རྒྱས་པའི་རྒྱུད་བཞིན་ཁྲིད་དང་
ནམ་མཁའ་ལ་འཇའ་གུར་ལྔ་རིམ་དུ་བཞུགས་ནས་གསང་མཆོག་གི་ལྷ་ཚོགས་དང་རིགས་འཛིན་
བཅས་པ་བཤད་པས་གྲུབ་པ་ཐོབ་པ་དཔག་མེད་བྱུང་། དེའི་ནང་ནས་མཆོག་ཏུ་གྱུར་པ་ནམ་
མཁའ་ལ་བསམ་ལེགས་བཞིན་བཞུད་པར་ནུས་པ་ལྔ་བརྒྱ་བྱུང༌། དེ་ནས་ཡང་ལོ་ལྔ་བཅུ་ལ་
འབྲས་བུའི་དོན་ལ་ཐག་བཅད་དེ་བསྒོམས་ནས་སྐུ་བཞི་མངོན་གྱུར་རོལ་པའི་སྤྱོད་པས་འཁོར་
རྣམས་ལ་ཞལ་བསྟན། འབྲས་བུ་རྫོགས་སངས་རྒྱས་པའི་རྒྱུད་བཤད་ནས་ཁྲིད་བརྒྱད་བསྟན་
པས་དེ་ཉིད་རྫོགས་མ་ཐག་ཏུ་རྒྱལ་མཁར་བ་ཆོད་ལ་གནས་པའི་སེམས་ཅན་མ་ལུས་པ་སྐུ་ལྷག་
མེད་འཇའ་ལུས་སུ་ཡལ་སེམས་བོན་ཉིད་དུ་གྲོལ་གསང་མཆོག་རྒྱལ་པོའི་སྐུ་རུ་སངས་རྒྱས་སོ། །
སྒོམ་འགྲེལ་ལས། བཀའ་རྒྱུད་ཟབ་མོ་ཀུན་གྲགས་ཀུན་ཏུ་བཟང༌། །རྒྱུད་པ་ཉེ་མོ་བཟང་ཟ་
ཐུགས་རྗེའི་ཡུམ། །གདམས་ངག་ཟམ་མོ་སངས་རྒྱས་རྒྱུད་གསུམ་བོན། །སྒོམ་སྲན་ཆེན་མོ་མི་
ལུས་བསམ་ལེགས་གཤེན། །སྒོམ་ཡུན་རིང་པོ་ལྔ་བཅུ་ཕྲག་གསུམ་བསྲེངས། །སྒོམ་རྟགས་ཐོན་
པ་རྒྱལ་ཁམས་ལྷག་མེད་བསྒྱུར། །ཞེས་དང་རྟགས་དང་མཚན་མ་ཀུན་གྱི་མཐོང་སར་བཞག་ང་
བཞིན་བྱས་ན་ང་བཞིན་འོང་བར་ངེས། ཞེས་གསུངས་པ་ལྟར་རོ། །གསུམ་པ་མཐར་གསང་
5

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ།
མཆོག་རྒྱལ་པོའི་སྐུར་བཞེངས་ཚུལ་ལ། རྒྱལ་གཤེན་བསམ་ལེགས་མཆོག་ལ་མདའ་བྱ་འམ་
གཤེགས་བཞུད་མི་མངའ་བར་བོན་ཉིད་ཀྱི་དབྱིངས་སུ་གསང་མཆོག་རྒྱལ་པོ་དང་གཉིས་སུ་མེད་
པ་ཡིན་ཀྱང་རྟག་འཛིན་ཨ་འཐས་ཅན་རྣམས་སུན་འབྱིན་ཕྱིར་དགོངས་པ་བོན་དབྱིངས་སུ་
ཐིམས་ཚུལ་བསྟན་ནས་ཕྱི་རབས་སེམས་ཅན་རྣམས་ཀྱི་དད་རྟེན་རྗེས་སུ་བཞག་པའི་ཚུལ་ནི།
དབུས་གསང་མཆོག་གི་བྲག་ཕུག་མཁའ་འགྱིང་དཀར་པོའི་སྐུ་རང་བྱོན་གི་དྲུང་དུ་གསེར་གྱི་
དཀྱིལ་འཁོར་རིན་པོ་ཆེ་སྣ་ཚོགས་ཀྱིས་བརྩེགས་པ་གསང་མཆོག་གི་གཞལ་ཡས་སུ་རྒྱུ་རིང་བསྲིལ་
ལས་གྲུབ་པའི་གསང་མཆོག་གཙོ་མཁོར་དང་བཅས་པ་སུམ་བརྒྱ་དྲུག་ཅུ་རྩ་དྲུག་གི་སྐུ་གཟུགས་
གསལ་ལ་དོད་པ་སྲ་ལ་བརྟན་པ་གྱད་ཀྱི་གཏུན་པོས་མི་ཤིག་པ་སྐུ་ལ་ཡེ་ཤེས་ཀྱི་རང་འོད་མར་མེ་
བལྟམས་པ་ལྟ་བུ་ཆེ་ཆུང་ཁྲུ་མཐོ་སོར་ཚད་བཅས་གཙོ་འཁོར་གྱི་རིམ་པར་གནས་པ། འོག་གཞི་
དཀྱིལ་འཁོར་ལ་བརྟེན་བཅས་པས་ལྷ་མ་སྲིན་གྱིས་ཀྱང་གདན་མི་དྲོངས་པ། དེ་ལྟ་བུ་ཕྱི་རབས་
དད་པའི་རྟེན་དུ་བཞག་ནས་སྦྲུལ་ཤུབ་ནས་ཐོན་པ་བཞིན་གསང་མཆོག་གི་སྐུ་རུ་སངས་རྒྱས་ཏེ་
ས་བཅུ་ཟིལ་གྱིས་གནོན་པའི་དབྱིངས་ནས་མུ་མཐུད་གསང་མཆོག་བོན་གྱི་འཁོར་ལོ་བསྐོར་ནས་
བཞུགས་སོ། །
6

-:
༄༅། །མ་རྒྱུད་ཐུགས་རྗེ་ཉི་མ་གཞི་ཡེ་སངས་རྒྱས་
པའི་རྒྱུད་བཞུགས་སྙོ། །
ཞང་ཞུང་སྐད་དུ། ཨུ་ཡེ་ཐ་ཙོན་མ་ཏྲ་ཤེ་རྐྱ་ཉི་རི་ཀུ་ཤུ་ཧ་སངས་ཀྱིན་ཡན་ཏྲ། བོད་སྐད་
དུ། གསང་ཆེན་མཐར་ཐུག་མ་རྒྱུད་ཐུགས་རྗེ་ཉི་མ། གཞི་ཡེ་སངས་རྒྱས་པའི་རྒྱུད། སྟོན་པ་
ཀུན་ཏུ་བཟང་པོ་མཁའ་འགྱིང་དཀར་པོ་གསང་བ་གསང་ཆེན་གསང་མཆོག་མཐར་ཐུག་ལ་ཕྱག་
འཚལ་ལོ། ། འདི་སྐད་བདག་གིས་ཐོས་པའི་དུས་གཅིག་ན། བོན་ཉིད་མི་འགྱུར་བ་གཡུང་
དྲུང་གི་དབྱིངས། ཡེ་ཤེས་འོད་དུ་གསལ་བའི་མཁའ། དུས་གསུམ་ནུབ་པ་མེད་པའི་ཀློང༌།
འོག་མིན་འདའ་བ་མེད་པའི་ཕོ་བྲང༌། འགྱུར་མེད་གཡུང་དྲུང་གཏམས་པའི་བྲག་སྟེང་། ཐེག་
ཆེན་འཁོར་ལོ་བསྐོར་བའི་ཞིང་ཁམས། བདེ་ལྡན་པད་མ་རྒྱས་པའི་གདན་ཐོག བསམ་འཕེལ་
རིན་ཆེན་བདལ་བའི་དཀྱིལ་འཁོར། ཡེ་ཤེས་མེ་རི་འབར་བའི་ཀློང་གུར་ན། ༔།སྟོན་པ་ཀུན་ཏུ་
བཟང་པོ་གསང་མཆོག་རྒྱལ་པོ་དེ། སྐུ་སྣང་ལ་རང་བཞིན་མེད་པར་ཞལ་ཕྱོགས་བཅུ་ཡོངས་ལ་
གཟིགས་པ། གསུང་བརྗོད་བྱ་ལས་འདས་པར་ཏིང་ངེ་འཛིན་གྱི་སྒོ་ནས་བོན་སྟོན་པ། ཐུགས་
དགོངས་དུས་གསུམ་སངས་རྒྱས་ཐམས་ཅད་ཀྱི་མཁྱེན་ཡུལ་གསལ་བ། ཡོན་ཏན་དང་འཕྲིན་
ལས་ཐམས་ཅད་བརྩལ་བ་མེད་པར་ལྷུན་གྱིས་གྲུབ་པ་དེ་ལ། འཁོར་ཕྱོགས་བཅུའི་སངས་རྒྱས་
རྣམས་དང་། རིགས་ལྔའི་བདེར་གཤེགས་རྣམས་དང༌། ས་བཅུ་ཡི་གཡུང་དྲུང་སེམས་དཔའ་
རྣམས་དང༌། རུ་བཞིའི་དབལ་ཚོགས་རྣམས་དང༌། ཞིང་ལྔའི་མཁའ་འགྲོ་རྣམས་དང་། ལྷ་
འཁོར་དང་གསས་འཁོར་བསམ་དུ་མེད་པ་ལ་བདུད་རྩི་ཆུ་བོའི་རྒྱུན་བཞིན་བོན་སྟོན་ནོ། །དེའི་
ཚེ་དེའི་དུས་ན། འཁོར་གྱི་བདེ་བར་གཤེགས་པ་རྣམས་ལ། ལྟ་བ་ལ་དགའ་བ་ལ་ཕ་རྒྱུད་ལུང་
ཆེན་ནམ་མཁའ་ལྟ་བུར་བསྟན་ནོ། །སྒོམ་པ་ལ་དགའ་བ་ལ་དོན་རྒྱུད་ཐེག་ཆེན་ནོར་བུ་ལྟ་བུར་
1

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ།
བསྟན་ནོ། །སྤྱོད་པ་ལ་དགའ་བ་ལ་དབལ་ལུང་རྒྱུད་ཆེན་རྒྱ་མཚོ་ལྟ་བུར་བསྟན་ནོ། །འབྲས་བུ་
ལ་དགའ་བ་ལ་སྒོམ་རྒྱུད་རྫོགས་ཆེན་ཉི་མ་ལྟ་བུར་བསྟན་ནོ། །སྒྲུབ་པ་ལ་དགའ་བ་ལ་སྔགས་
རྒྱུད་གསས་མཁར་ཆེན་པོ་ཨུ་དུ་འབར་བ་ལྟ་བུར་བསྟན་པ་ལ། །དེའི་ནང་ནས་ཡང་དག་པར་
རྫོགས་པའི་སངས་རྒྱས་མྱུར་དུ་ཐོབ་པར་བྱེད་པའི་ལམ་ལ་མངོན་པར་སྤྱོད་པའི་སྣང་བར། སྟོན་
པས་ཞལ་བདུན་ནས་དུས་གཅིག་གསུངས་པར་རྟོགས་སོ། །དུང་འོད་འབར་བའི་ཞལ་ནས།
་ཚེམ་
འཕྲུལ་གཤེན་སྣང་ལྡན་ལས་སོགས་གཤེན་རབ་བརྒྱད་ཁྲི་བཞི་སྟོང་ལ། གསང་མཆོག་གསང་བ་
དབྱིངས་གྲོལ་བླ་ན་མེད་པའི་རྒྱུད་གསུངས་སོ། །གཡུ་འོད་འབར་བའི་ཞལ་ནས། འཆི་མེད་
གཙུག་ཕུད་ལས་སོགས་ཡེ་གཤེན་སུམ་བརྒྱ་དྲུག་ཅུ་ལ། ཆེ་མཆོག་དབལ་གསས་རྔམ་པ་སྐུའི་
རྒྱུད་གསུངས་སོ། །གསེར་འོད་འབར་བའི་ཞལ་ནས། གསང་བ་འདུས་པ་ལས་སོགས་ལྷ་བོན་
བརྒྱད་ཅུ་ལ། གཙོ་མཆོག་མཁའ་འགྱིང་ཐུགས་ཀྱི་རྒྱུད་གསུངས་སོ། །མཐིང་ནག་འབར་བའི་
ཞལ་ནས། སྟག་ལ་མེ་འབར་ལས་སོགས་དབལ་བོན་དྲུག་ཅུ་ལ། ཁྲོ་མཆོག་འབྲུག་གསས་ཚེ
པ་འཕྲིན་ལས་ཀྱི་རྒྱུད་གསུངས་སོ། །ཟངས་འོད་འབར་བའི་ཞལ་ནས། བཟང་ཟ་རིང་བཙུན་
ལས་སོགས་ལྷ་མོ་སུམ་བརྒྱ་ལ༑ གསང་མཆོག་མཐར་ཐུག་གསུང་གི་རྒྱུད་གསུངས་པ་དེ་ལ་
གསུམ་སྟེ། མཐིང་འབྲང་རྩ་བའི་ཞལ་ནས། གཞི་ཡེ་སངས་རྒྱས་པའི་རྒྱུད་གསུངས་སོ། །
དམར་འབར་མ་རྒྱུད་ཀྱི་ཞལ་ནས། ལམ་མངོན་སངས་རྒྱས་པའི་རྒྱུད་གསུངས་སོ། །དཀར་
དག་ཡེ་ཤེས་ཀྱི་ཞལ་ནས། འབྲས་བུ་རྫོགས་སངས་རྒྱས་པའི་རྒྱུད་གསུངས་སོ། །དེ་ནས་ཡུམ་
བཟང་ཟ་རིང་བཙུན་ལས་སོགས་ཏེ། ལྷ་མོ་སུམ་བརྒྱ་དྲུག་ཅུ། ཀླུ་མོ་བརྒྱད་ཁྲི་བཞི་སྟོང་། སྨན་
མོ་དགུ་ཁྲི་དགུ་འབུམ། མཁའ་འགྲོ་བྱེ་བ་ས་ཡ་ཡི་ཚོགས་ཀྱིས། ཨུ་དུ་འབར་བའི་མེ་ཏོག་ལས་
སོགས་ཏེ། བླ་ན་མེད་པའི་མཆོད་པར་སྤྲིན་གྱི་རྒྱན་ཆེན་པོ་བཤམས་ནས། ཞུས་སཾ་གསོལ་པ
སྟོན་པའི་ཐུགས་རྗེ་ཉི་མ་ལྟ་བུ་ཡིས། །གདུལ་བྱ་ཚེ་གཅིག་སངས་རྒྱས་སྒྲུབ་རྣམས་ལ། །གཞིའི་
གྲུབ་མཐའ་བརླིང་པས་ལྟ་བ་མཐོ། །ལམ་གྱི་སྒྲུབ་ཐབས་ཟབ་པས་སྒོམ་པ་གསལ། །འབྲས་བུ་
ད་ལྟ་ཐོབ་པས་བླ་མེད་དོན། །གསང་སྔགས་རྒྱལ་པོ་མ་རྒྱུད་བཤད་དུ་གསོལ། །དེ་ལ་ཀུན་ཏུ་

མ་རྒྱུད་ཐུགས་རྗེ་ཉི་མ་གཞི་ཡེ་སངས་རྒྱས་པའི་རྒྱུད་བཞུགས་སྟོ། །
བཟང་པོས་བཀའ་བསྩལ་པ། ཀྱེ་མ་འདུས་པའི་འཁོར་རྣམས་ཞུས་པ་ལེགས། །གཞི་དྲུག་ལྷུན་
གྱིས་གྲུབ་པས་ཡེ་སངས་རྒྱས། །ལམ་དྲུག་དངོས་སུ་གྲུབ་པས་མངོན་སངས་རྒྱས། །དོན་དྲུག་
དབྱིངས་སུ་གྲུབ་པས་རྫོགས་སངས་རྒྱས། །ས